सरकारी स्कूल के छात्रों के बराबर लाभ दिलाने निकाली रैली
देवगढ़। नगरमें बुधवार को देवगढ़ ब्लॉक की निजी स्कूलों के छात्र-छात्राओं ने 21 प्रकार की सुविधाओं की मांग पर मुख्यमंत्री के नाम का ज्ञापन तहसीलदार सूरजपोल सिंह को दिया। छात्रों ने अपनी मांगों को लेकर सूरज दरवाजा से मौन जुलूस निकाला। उपखण्ड कार्यालय पहुंचने पर उपखण्ड अधिकारी को मुख्यमंत्री के नाम का ज्ञापन सौंपा। छात्रों ने ज्ञापन में बताया की सरकारी स्कूल में पढ़ने वाले बच्चों को लेपटॉप, टेबलेट, साइकिल, स्कूटी, इंस्पायर अवार्ड और अन्य छात्रवृतियां दी जाती है। यह सुविधाएं निजी स्कूल में पढ़ने वाले बच्चों को नहीं दी जाती। छात्रों ने सरकार से निजी स्कूलों के बच्चों को भी ऐसी ही सुविधाएं देने की मांग की। प्रदर्शन में ब्लॉक की सभी निजी स्कूलों के करीब 4000 बच्चों ने भाग लिया। ज्ञापन देने में जिला प्रभारी स्कूल शिक्षा परिवार राजसमंद के सुनिल शर्मा, ब्लॉक प्रभारी विवेक जोशी, पूरण सिंह, विनोद सुथार सहित अन्य कई शिक्षक थे।
देवगढ़। रैली के रूप में तहसीलदार को ज्ञापन देने जाते हुए।
hin_Deva hin_Deva hin_Deva